b'\n_START_ARTICLE_\nFigulus marginalis\n_START_SECTION_\nUtseende\n_START_PARAGRAPH_\nEn ganske liten (8-11 millimeter) og slank, blank, svart hjortebille. Kroppen er langstrakt og noks\xc3\xa5 flat. Som vanlig for gruppen har hannene forst\xc3\xb8rrede kjever (mandibler), men disse blir ikke sv\xc3\xa6rt store, litt kortere enn hodet, som er kort og bredt, kraftig punktert, men stor, U-formet grop i pannen. Pronotum er firkantet, bare litt bredere enn langt, med en kraftig punktert midtfure, ogs\xc3\xa5 tett og kraftig punktert p\xc3\xa5 sidene. Beina er korte, leggene (tibiae) utvidete med tenner p\xc3\xa5 utsiden._NEWLINE_Dekkvingene har kraftige punktstriper.\n_START_SECTION_\nLevevis\n_START_PARAGRAPH_\nI alle fall noen av artene ser ut til \xc3\xa5 ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser ogs\xc3\xa5 noen larver, men reir med foreldrene til stede har likevel flere overlevende larver enn dem uten.\n_START_SECTION_\nUtbredelse\n_START_PARAGRAPH_\nArten er kjent fra Sumatra, Borneo og Java.'